CELEX: 32009D0148
Language: et
Date: 2009-02-19 00:00:00
Title: 2009/148/EÜ: Komisjoni otsus, 19. veebruar 2009 , millega muudetakse otsust 2008/883/EÜ seoses kuupäevaga, millest alates on lubatud Brasiiliast ühendusse importida teatavat värsket liha (teatavaks tehtud numbri K(2009) 1040 all) (EMPs kohaldatav tekst)

20.2.2009   
            
            
               ET
            
            
               Euroopa Liidu Teataja
            
            
               L 49/46
            
         
      KOMISJONI OTSUS,
   19. veebruar 2009,
   millega muudetakse otsust 2008/883/EÜ seoses kuupäevaga, millest alates on lubatud Brasiiliast ühendusse importida teatavat värsket liha
   (teatavaks tehtud numbri K(2009) 1040 all)
   (EMPs kohaldatav tekst)
   (2009/148/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, punkti 1 esimest lõiku ja punkti 4,
   ning arvestades järgmist:
   
               (1)
            
            
               Nõukogu 21. detsembri 1976. aasta otsusega 79/542/EMÜ (millega koostatakse loetelu kolmandate riikide või nende osade kohta ja sätestatakse loomatervishoiu ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse) (2) on kehtestatud sanitaarnõuded elusloomade (välja arvatud hobuslaste) ning kõnealuste loomade (sealhulgas hobuslaste) värske liha (välja arvatud lihavalmististe) impordiks ühendusse.
            
         
               (2)
            
            
               Otsuses 79/542/EMÜ on sätestatud, et inimtoiduks ette nähtud värske liha import on lubatud üksnes juhul, kui sellist liha tuuakse kõnealuse otsuse II lisa 1. osas esitatud loetelus nimetatud kolmandate riikide või nende osade territooriumilt ning kui see värske liha vastab selle liha kohta kõnealuse lisa 2. osas sätestatud näidiste alusel väljastatud veterinaarsertifikaadis sätestatud nõuetele, võttes arvesse sellise liha puhul nõutavaid mis tahes eritingimusi või täiendavaid tagatisi.
            
         
               (3)
            
            
               Otsusega 79/542/EMÜ, mida on muudetud komisjoni otsusega 2008/642/EÜ, (3) on muu hulgas otsuse 79/542/EMÜ II lisa 1. osa Brasiiliat käsitlevasse kandesse territooriumi koodiga BR-3 lisatud taas Paraná ja São Paulo osariigid ning lubatud importida sealt ühendusse 1. augustil 2008 või pärast seda tapetud veiste konditustatud ja laagerdunud liha.
            
         
               (4)
            
            
               Otsusega 79/542/EMÜ, mida on muudetud komisjoni otsusega 2008/883/EÜ, (4) on muudetud kõnealuse lisa Brasiiliat käsitlevat kannet territooriumi koodiga BR-1 ja ennistatud sinna osariik Mato Grosso do Sul ning lisatud ülejäänud osa osariikide Minas Gerais ja Mato Grosso territooriumist, et lubada importida sealt ühendusse 1. detsembril 2008 või pärast seda tapetud veiste konditustatud ja laagerdunud liha. Otsuse 2008/883/EÜ artikli 2 kohaselt on aga kuni 14. jaanuarini 2009 lubatud importida ühendusse enne 1. detsembrit 2008 tapetud loomadelt saadud värske konditustatud ja laagerdunud veiseliha territooriumilt koodiga BR-1, nagu on määratletud otsuses 2008/642/EÜ.
            
         
               (5)
            
            
               Kuna loomade tervis ei kujuta enam ohtu ning kuna nendelt territooriumidelt on varem lubatud värsket liha ühendusse importida, tuleks Brasiilia territooriumil koodiga BR-1, nagu on määratletud otsuse 79/542/EMÜ (mida on muudetud komisjoni otsusega 2008/642/EÜ) II lisa 1. osa seda riiki käsitlevas kandes, enne 1. detsembrit 2008 tapetud loomadelt saadud veiseliha varusid lubada ühendusse importida pikema perioodi jooksul. Seepärast tuleks otsuse 2008/883/EÜ artiklit 2 muuta, et võimaldada kõnealust importi kuni 30. juunini 2009.
            
         
               (6)
            
            
               Seepärast tuleks otsust 2008/883/EÜ vastavalt muuta.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/883/EÜ artikkel 2 asendatakse järgmisega:
   
      „Artikkel 2
      Brasiilia territooriumilt koodiga BR-1, nagu on määratletud otsuse 79/542/EMÜ (mida on muudetud komisjoni otsusega 2008/642/EÜ (5)) II lisa 1. osas, võib ühendusse importida enne 1. detsembrit 2008 tapetud loomadelt saadud värsket konditustatud ja laagerdunud veiseliha kuni 30. juunini 2009.
   
   Artikkel 2
   Käesolev otsus on adresseeritud liikmesriikidele.
   
      Brüssel, 19. veebruar 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 18, 23.1.2003, lk 11.
   
      (2)  EÜT L 146, 14.6.1979, lk 15.
   
      (3)  ELT L 207, 5.8.2008, lk 36.
   
      (4)  ELT L 316, 26.11.2008, lk 14.
   
      (5)  ELT L 207, 5.8.2008, lk 36.”